CELEX: 32009R1006
Language: fi
Date: 2009-09-16 00:00:00
Title: Euroopan parlamentin ja neuvoston asetus (EY) N:o 1006/2009, annettu 16 päivänä syyskuuta 2009 , tietoyhteiskuntaa koskevista yhteisön tilastoista annetun asetuksen (EY) N:o 808/2004 muuttamisesta (ETA:n kannalta merkityksellinen teksti)

31.10.2009   
            
            
               FI
            
            
               Euroopan unionin virallinen lehti
            
            
               L 286/31
            
         
      EUROOPAN PARLAMENTIN JA NEUVOSTON ASETUS (EY) N:o 1006/2009,
   annettu 16 päivänä syyskuuta 2009,
   tietoyhteiskuntaa koskevista yhteisön tilastoista annetun asetuksen (EY) N:o 808/2004 muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,
   ottavat huomioon komission ehdotuksen,
   noudattavat perustamissopimuksen 251 artiklassa määrättyä menettelyä (1),
   sekä katsovat seuraavaa:
   
               (1)
            
            
               Euroopan parlamentin ja neuvoston asetuksen (EY) N:o 808/2004 (2) mukaisesti tietoyhteiskuntaa koskevat tiedot toimitetaan vuosittain enintään viiden viitevuoden osalta mainitun asetuksen voimaantulosta lukien, ja niiden toimittaminen päättyy vuonna 2009. Yhteisön tasolla tarvitaan kuitenkin vuosittain jatkuvasti yhdenmukaisia tietoyhteiskunnan alan tilastotietoja.
            
         
               (2)
            
            
               Maaliskuussa 2005 kokoontunut Eurooppa-neuvosto painotti tarvetta luoda kaikkien osallisuutta edistävä tietoyhteiskunta, joka perustuu tieto- ja viestintätekniikan laajamittaiseen käyttöön julkisissa palveluissa, pienissä ja keskisuurissa yrityksissä ja kotitalouksissa.
            
         
               (3)
            
            
               Maaliskuussa 2006 kokoontunut Eurooppa-neuvosto tunnusti tieto- ja viestintätekniikan tuottavamman käytön yrityksissä ja hallintoelimissä olevan ratkaisevan tärkeää sekä kehotti komissiota ja jäsenvaltioita panemaan i2010-strategian tarmokkaasti täytäntöön. Tällä strategialla edistetään avointa ja kilpailukykyistä digitaalitaloutta, ja siinä tähdennetään tieto- ja viestintätekniikan olevan osallisuutta ja elämänlaatua lisäävä voima. Se on keskeisellä sijalla Lissabonin uudistetussa kasvu- ja työllisyysstrategiassa.
            
         
               (4)
            
            
               i2010-aloitetta käsittelevä komission päätöksellä 2006/215/EY (3) perustettu korkean tason asiantuntijaryhmä hyväksyi huhtikuussa 2006 i2010-vertailuanalyysin indikaattorikuvauksen, jossa luetellaan joukko avainindikaattoreita eurooppalaisen tietoyhteiskunnan kehityksen vertailuarvoiksi i2010-strategian mukaisesti.
            
         
               (5)
            
            
               Kilpailukyvyn ja innovoinnin puiteohjelman (2007–2013) perustamisesta 24 päivänä lokakuuta 2006 tehdyllä Euroopan parlamentin ja neuvoston päätöksellä N:o 1639/2006/EY (4) edistetään omalta osaltaan yhteisön kilpailukykyä ja innovointikapasiteettia, kehitetään osaamisyhteiskuntaa ja edistetään tasapainoiseen talouskasvuun perustuvaa kestävää kehitystä. Tuossa päätöksessä edellytetään, että yhteisö luo vankan analyyttisen perustan eri aloja koskevan päätöksenteon tueksi. Mainitulla päätöksellä perustetussa puiteohjelmassa tuetaan virallisiin tilastotietoihin perustuvaa toimintalinjojen analyysiä.
            
         
               (6)
            
            
               Riiassa 11 päivänä kesäkuuta 2006 annetussa ministeritason julistuksessa tietoyhteiskuntaan osallistamisesta kehotetaan luomaan osallistava tietoyhteiskunta. Julistuksella luodaan puitteet tietoyhteiskuntaan osallistamista koskevalle kokonaisvaltaiselle politiikalle, ja siinä käsitellään ikääntyvään yhteiskuntaan, maantieteelliseen digitaaliseen kuiluun, saavutettavuuteen, digitaaliseen lukutaitoon ja osaamiseen, kulttuuriseen monimuotoisuuteen sekä osallistaviin julkisiin verkkopalveluihin liittyviä kysymyksiä. Julistuksessa kehotetaan komissiota tukemaan aineiston hankkimista ja vertailuanalyysin tekemistä Euroopan unionissa ja sen ulkopuolella.
            
         
               (7)
            
            
               Tietoyhteiskunnan kehityksen vertailuanalyysin indikaattorit on esitetty yhteisön poliittisissa strategioissa, kuten i2010-strategian i2010-vertailuanalyysin indikaattorikuvauksessa ja sen Lissabonin strategian mukaisessa tulevassa kehityksessä, ja niiden olisi perustuttava yhdenmukaisiin tilastotietoihin.
            
         
               (8)
            
            
               Muutettaessa asetusta (EY) N:o 808/2004 olisi otettava huomioon Euroopan tilastoista 11 päivänä maaliskuuta 2009 annettu Euroopan parlamentin ja neuvoston asetus (EY) N:o 223/2009 (5).
            
         
               (9)
            
            
               Tällä asetuksella ei saisi lisätä vastaajien ja kansallisten tilastoviranomaisten taakkaa yhdenmukaisten tilastojen keruussa ja toimittamisessa, mitä mitataan pakollisten muuttujien määrällä tai haastattelujen kestolla, verrattuna ennen asetuksen voimaantuloa vallinneeseen tilanteeseen.
            
         
               (10)
            
            
               Tämän vuoksi asetus (EY) N:o 808/2004 olisi muutettava.
            
         
               (11)
            
            
               Neuvoston päätöksellä 89/382/ETY, Euratom (6) perustettua tilasto-ohjelmakomiteaa on kuultu,
            
         OVAT ANTANEET TÄMÄN ASETUKSEN:
   1 artikla
   Muutetaan asetus (EY) N:o 808/2004 seuraavasti:
   
               1)
            
            
               Korvataan 3 artiklan 1 kohta seuraavasti:
               ”1.   Laadittavien tilastojen on sisällettävä tietoa, jota tarvitaan eurooppalaisen tietoalueen kehitystä koskevien yhteisön poliittisten strategioiden, yritysten innovaatiotoiminnan ja eurooppalaisen tietoyhteiskunnan vertailuanalyysissä, joita ovat i2010-vertailuanalyysin indikaattorikuvaus ja sen Lissabonin strategian mukainen tuleva kehitys, ja joka on rakenneindikaattoreiden kannalta hyödyllistä, sekä muuta tietoa, joka on tarpeen yhtenäisen perustan muodostamiseksi tietoyhteiskunnan analysoinnille.”
            
         
               2)
            
            
               Korvataan 6 artikla seuraavasti:
               ”6 artikla
               Tietojen käsittely, toimittaminen ja jakelu
               1.   Jäsenvaltioiden on toimitettava komissiolle (Eurostat) tämän asetuksen ja sen täytäntöönpanotoimenpiteiden edellyttämät tiedot ja metatiedot Euroopan tilastoista 11 päivänä maaliskuuta 2009 annetun Euroopan parlamentin ja neuvoston asetuksen (EY) N:o 223/2009 (7) luottamuksellisten tietojen toimittamista koskevan 21 artiklan säännösten mukaisesti.
               2.   Jäsenvaltioiden on toimitettava tämän asetuksen edellyttämät tiedot ja metatiedot sähköisessä muodossa komission ja jäsenvaltioiden välillä sovitun tiedonsiirtostandardin mukaisesti.
               3.   Luottamuksellisten tietojen käsittelyyn ja jakeluun sovelletaan asetuksen (EY) N:o 223/2009 V lukua.
            
         
               3)
            
            
               Korvataan 7 artikla seuraavasti:
               ”7 artikla
               Laadunarviointi ja kertomukset
               1.   Jäsenvaltioiden on varmistettava toimitetun tiedon laatu.
               2.   Tässä asetuksessa käytetään asetuksen (EY) N:o 223/2009 12 artiklan 1 kohdassa säädettyjä laatukriteerejä.
               3.   Jäsenvaltioiden on annettava komissiolle (Eurostat) vuosittain kertomus toimitettujen tietojen laadusta sekä mahdollisesti tehdyistä menetelmien muutoksista. Kertomus on annettava kuukauden kuluttua tietojen toimittamisesta.”
            
         
               4)
            
            
               Korvataan liitteet I ja II tämän asetuksen liitteessä olevalla tekstillä.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 16 päivänä syyskuuta 2009.
      
         
            Euroopan parlamentin puolesta
         
         
            Puhemies
         
         J. BUZEK
         
      
      
         
            Neuvoston puolesta
         
         
            Puheenjohtaja
         
         C. MALMSTRÖM
         
      
   
   
      (1)  Euroopan parlamentin lausunto, annettu 2. huhtikuuta 2009 (ei vielä julkaistu virallisessa lehdessä), ja neuvoston päätös, tehty 13. heinäkuuta 2009.
   
      (2)  EUVL L 143, 30.4.2004, s. 49.
   
      (3)  EUVL L 80, 17.3.2006, s. 74.
   
      (4)  EUVL L 310, 9.11.2006, s. 15.
   
      (5)  EUVL L 87, 31.3.2009, s. 164.
   
      (6)  EYVL L 181, 28.6.1989, s. 47.
   
      (7)  EUVL L 87, 31.3.2009, s. 164.”
   
      LIITE
      ”
            LIITE I
            Moduuli 1: Yritykset ja tietoyhteiskunta
            1)   Tavoitteet
            Tämän moduulin tavoitteena on tuottaa oikea-aikaisesti tilastoja yrityksistä ja tietoyhteiskunnasta. Siinä annetaan puitteet kattavuuden, keston ja jaksotuksen, katettujen aiheiden, tietojen toimittamisen jaottelun, toimitettavien tietojen tyypin sekä tarvittavien kokeilu- tai toteutettavuustutkimusten osalta.
            2)   Kattavuus
            Tämä moduuli kattaa Euroopan yhteisön tilastollisen toimialaluokituksen (NACE Rev. 2) pääluokkiin C–N ja R ja kaksinumerotasoon 95 kuuluvan liiketoiminnan.
            Tilastot laaditaan yritysyksiköittäin.
            3)   Tietojen toimittamisen kesto ja jaksotus
            Tilastot toimitetaan vuosittain enintään viidentoista viitevuoden osalta 20 päivästä toukokuuta 2004 alkaen. Kaikkia ominaisuustietoja ei välttämättä toimiteta joka vuosi; kunkin ominaisuustiedon toimittamisen jaksotus määritellään ja siitä sovitaan osana 8 artiklassa tarkoitettuja täytäntöönpanotoimenpiteitä.
            4)   Katettavat aiheet
            Toimitettavat ominaisuustiedot valitaan seuraavan luettelon mukaisista aiheista:
            
                        —
                     
                     
                        tieto- ja viestintätekniset järjestelmät ja niiden käyttö yrityksissä,
                     
                  
                        —
                     
                     
                        internetin ja muiden sähköisten verkkojen käyttö yrityksissä,
                     
                  
                        —
                     
                     
                        sähköinen kaupankäynti,
                     
                  
                        —
                     
                     
                        sähköisen liiketoiminnan menetelmät ja organisatoriset näkökohdat,
                     
                  
                        —
                     
                     
                        tieto- ja viestintätekniikan käyttö yrityksissä tiedon ja palvelujen vaihtamiseksi hallinnon ja viranomaisten kanssa (sähköinen hallinto),
                     
                  
                        —
                     
                     
                        tieto- ja viestintätekninen osaaminen yritysyksikössä sekä tieto- ja viestintäteknisten taitojen tarve,
                     
                  
                        —
                     
                     
                        tieto- ja viestintätekniikan, internetin ja muiden sähköisten verkkojen sekä sähköisen kaupan ja sähköisen liiketoiminnan menetelmien käytön esteet,
                     
                  
                        —
                     
                     
                        tieto- ja viestintätekniikan kustannukset ja investoinnit,
                     
                  
                        —
                     
                     
                        tieto- ja viestintätekniikan turvallisuus ja luotettavuus,
                     
                  
                        —
                     
                     
                        tieto- ja viestintätekniikan käyttö ja sen ympäristövaikutukset (ympäristöystävällinen tieto- ja viestintätekniikka),
                     
                  
                        —
                     
                     
                        internetin ja muiden erilaisia kohteita ja laitteita yhdistävien verkkotekniikoiden käyttömahdollisuudet ja käyttö (”esineiden internet”),
                     
                  
                        —
                     
                     
                        sellaisten tekniikoiden käyttömahdollisuudet ja käyttö, joilla voi yhdistyä internetiin tai muihin verkkoihin mistä tahansa ja milloin tahansa (yhteyden saatavuus kaikkialla).
                     
                  Kaikkia aiheita ei kateta joka vuosi.
            5)   Tietojen toimittamisen jaottelut
            Kaikkia jaotteluja ei välttämättä toimiteta vuosittain; kulloinkin tarvittavat jaottelut valitaan seuraavasta luettelosta ottaen huomioon tilastoyksiköiden luonne, tilastotietojen odotettavissa oleva laatu ja kokonaisotanta. Jaotteluista sovitaan osana täytäntöönpanotoimenpiteitä:
            
                        —
                     
                     
                        kokoluokittain,
                     
                  
                        —
                     
                     
                        NACE-nimikkeittäin,
                     
                  
                        —
                     
                     
                        alueittain: alueelliset jaottelut rajoitetaan korkeintaan kolmeen ryhmään.
                     
                  6)   Toimitettavien tietojen tyyppi
            Jäsenvaltioiden on toimitettava komissiolle (Eurostat) aggregaattitiedot.
            7)   Toteutettavuus- ja kokeilututkimukset
            Kun todetaan uusia merkittäviä tietotarpeita tai kun tarvitaan monimutkaisia uusia indikaattoreita, komissio panee vireille toteutettavuus- tai kokeilututkimuksia, joita jäsenvaltiot suorittavat vapaaehtoisuuden pohjalta ennen uutta tiedonkeruuta. Näissä tutkimuksissa arvioidaan tulevan tiedonkeruun toteutettavuus ottaen huomioon tiedon saatavuuden tarjoamat edut suhteessa sen keruun kustannuksiin ja vastaajille aiheutuvaan rasitteeseen. Näiden toteutettavuus- tai kokeilututkimusten tuloksia käytetään uusien indikaattoreiden määrittelyssä.
         
         
            LIITE II
            Moduuli 2: Yksityishenkilöt, kotitaloudet ja tietoyhteiskunta
            1)   Tavoitteet
            Tämän moduulin tavoitteena on tuottaa oikea-aikaisesti tilastoja yksityishenkilöistä, kotitalouksista ja tietoyhteiskunnasta. Siinä annetaan puitteet kattavuuden, keston ja jaksotuksen, katettujen aiheiden, tietojen toimittamisen yhteiskunnallistaloudellisten taustatietojen, toimitettavien tietojen tyypin sekä tarvittavien kokeilu- tai toteutettavuustutkimusten osalta.
            2)   Kattavuus
            Tämä moduuli kattaa yksityishenkilöitä ja kotitalouksia koskevat tilastot.
            3)   Tietojen toimittamisen kesto ja jaksotus
            Tilastot toimitetaan vuosittain enintään viidentoista viitevuoden osalta 20 päivästä toukokuuta 2004 alkaen. Kaikkia ominaisuustietoja ei välttämättä toimiteta joka vuosi; kunkin ominaisuustiedon toimittamisen jaksotus määritellään ja siitä sovitaan osana 8 artiklassa tarkoitettuja täytäntöönpanotoimenpiteitä.
            4)   Katettavat aiheet
            Toimitettavat ominaisuustiedot valitaan seuraavan luettelon mukaisista aiheista:
            
                        —
                     
                     
                        yksityishenkilöiden ja/tai kotitalouksien tieto- ja viestintätekniikan käyttömahdollisuudet sekä käyttö,
                     
                  
                        —
                     
                     
                        yksityishenkilöiden ja/tai kotitalouksien internetin ja muiden sähköisten verkkojen käyttö eri tarkoituksiin,
                     
                  
                        —
                     
                     
                        tieto- ja viestintätekniikan turvallisuus ja luotettavuus,
                     
                  
                        —
                     
                     
                        tieto- ja viestintätekninen osaaminen sekä tieto- ja viestintätekniset taidot,
                     
                  
                        —
                     
                     
                        tieto- ja viestintätekniikan sekä internetin käytön esteet,
                     
                  
                        —
                     
                     
                        havaitut tieto- ja viestintätekniikan käytön vaikutukset yksityishenkilöihin ja/tai kotitalouksiin,
                     
                  
                        —
                     
                     
                        yksityishenkilöiden tieto- ja viestintätekniikan käyttö tiedon ja palvelujen vaihtamiseksi hallinnon ja viranomaisten kanssa (sähköinen hallinto),
                     
                  
                        —
                     
                     
                        sellaisten tekniikoiden saatavuus ja käyttö, joilla voi yhdistyä internetiin tai muihin verkkoihin mistä tahansa ja milloin tahansa (yhteyden saatavuus kaikkialla).
                     
                  Kaikkia aiheita ei kateta joka vuosi.
            5)   Tietojen toimittamisen yhteiskunnallis-taloudelliset taustatiedot
            Kaikkia taustatietoja ei välttämättä toimiteta joka vuosi; kulloinkin tarvittavat taustatiedot valitaan seuraavasta luettelosta, ja niistä sovitaan osana täytäntöönpanotoimenpiteitä:
            
                        a)
                     
                     
                        kotitalouksien osalta toimitettavat tilastot:
                        
                                    —
                                 
                                 
                                    kotitaloustyypeittäin,
                                 
                              
                                    —
                                 
                                 
                                    tuloryhmittäin,
                                 
                              
                                    —
                                 
                                 
                                    alueittain;
                                 
                              
                  
                        b)
                     
                     
                        yksityishenkilöiden osalta toimitettavat tilastot:
                        
                                    —
                                 
                                 
                                    ikäluokittain,
                                 
                              
                                    —
                                 
                                 
                                    sukupuolen mukaan,
                                 
                              
                                    —
                                 
                                 
                                    koulutustason mukaan,
                                 
                              
                                    —
                                 
                                 
                                    työllisyystilanteen mukaan,
                                 
                              
                                    —
                                 
                                 
                                    tosiasiallisen siviilisäädyn mukaan,
                                 
                              
                                    —
                                 
                                 
                                    syntymämaan ja kansalaisuuden mukaan,
                                 
                              
                                    —
                                 
                                 
                                    alueittain.
                                 
                              
                  6)   Toimitettavien tietojen tyyppi
            Jäsenvaltioiden on toimitettava komissiolle (Eurostat) yksittäiset tietueet, mutta näistä tietueista ei ole mahdollista suoraan tunnistaa asianomaisia tilastoyksikköjä.
            7)   Toteutettavuus- ja kokeilututkimukset
            Kun todetaan uusia merkittäviä tietotarpeita tai kun tarvitaan monimutkaisia uusia indikaattoreita, komissio panee vireille toteutettavuus- tai kokeilututkimuksia, joita jäsenvaltiot suorittavat vapaaehtoisuuden pohjalta ennen uutta tiedonkeruuta. Näissä tutkimuksissa arvioidaan tulevan tiedonkeruun toteutettavuus ottaen huomioon tiedon saatavuuden tarjoamat edut suhteessa sen keruun kustannuksiin ja vastaajille aiheutuvaan rasitteeseen. Näiden toteutettavuus- tai kokeilututkimusten tuloksia käytetään uusien indikaattoreiden määrittelyssä.
         ”